Francois Fillon , forsætisráðherra Frakklands , hrósaði grískum stjórnmálaleiðtogum í dag og sagði að það hefði verið mjög góð lausn að ákveða að mynda þjóðstjórn í landinu . Grískir stjórnmálaleiðtogar funduðu um málið í gær og komust að samkomulagi um myndun þjóðstjórnar . Þá var ákveðið að útnefna nýjan leiðtoga samsteypustjórnarinnar , sem mun halda um stjórnartaumana þar til boðað verður til kosninga . Hann segir að Evrópusambandið hafi ekki getað beðið lengi eftir því að Grikkir tækju ákvörðun varðandi björgunarpakkann . Fillon segir að Grikkir verði að hafa hraðar hendur við að taka afstöðu og það hafi þeir nú gert . Þetta hafi verið vel gert af hálfu leiðtoganna . „ Það er hlutverk Grikkja að finna lausnirnar og leiðina út úr núverandi stöðu . Ég skil að gríska stjórnin hafi lagt til að mynduð yrði þjóðstjórn , “ segir Fillon . „ Ég tel að það sé mjög góð lausn miðað við núverandi stöðu og við munum aðstoða Grikki við að komast þangað , “ segir Fillon .